b"\n_START_ARTICLE_\nTauler de tallar\n_START_PARAGRAPH_\nEl tauler de tallar, post de tallar o tallador \xc3\xa9s un estri pla emprat a la cuina exclusivament en les operacions de tallada i capolada d'aliments. Sol ser de fusta o pl\xc3\xa0stic i la missi\xc3\xb3 que compleix \xc3\xa9s doble: proporcionar una superf\xc3\xadcie plana, segura i homog\xc3\xa8nia per al tallament i llescament aix\xc3\xad com un element segur per al mobiliari de cuina. S'empra com a suport de tall de diferents verdures i especejament de carns i peixos."